
KLASA:112-01/26-01/00008
URBROJ:238/39-03-26-3
Luka, 13. 11. 2026.

Sukladno članku 19. stavku 1.a, a u vezi s člankom 17. Zakona o službenicima i namještenicima u lokalnoj i područnoj (regionalnog) samoupravi („Narodne novine“, broj 86/08, 61/11, 04/18, 112/19 i 17/25) općinski načelnik Općine Luka je raspisao natječaj za imenovanje pročelnika Jedinstvenog upravnog odjela – jedan izvršitelj/ica.

Javni natječaj objavljen je je u „Narodnim novinama“  broj 131 dana 13. 11. 2026. godine, te na web stranici Općine Luka i strnicama Hrvatskog zavoda zapošljavanje. 

Od dana objave počinje teći desetodnevni rok za podnošenje prijave na Javni natječaj. Posljednji dan za podnošenje prijave na Javni natječaj, predajom na pošti ili neposredno u pisarnicu općine je 23. 11. 2026. godine. 
Sukladno odredbama Javnog natječaja i Zakona o službenicima u lokalnoj i područnoj (regionalnoj) samoupravi, u nastavku dajemo sljedeće
UPUTE I OBAVIJESTI KANDIDATIMA

za radno pročelnika/pročelnice 
Jedinstvenog upravnog odjela Općine Luka
Opis poslova radnog mjesta pročelnika Jedinstvenog upravnog odjela općine Luka:

-  rukovođenje i organizacija rada Jedinstvenog upravnog odjela,

- davanje uputa službenicima i namještenicima za obavljanje poslova, 

- odgovornost za zakonito i pravodobno obavljanje poslova, 


- praćenje propisa iz samoupravnog djelokruga općine,


- kontrola ispravnosti i nadzor provođenja općih akata Općinskog vijeća,


- obavljanje drugih poslova utvrđenzh zakonom, aktima općine i po nalogu općinskog načelnika,


- rješavanje u upravnom postupku iz djelokruga Jedinstvenog upravnog odjela.

Podaci o plaći
Podaci o plaći radnih mjesta propisani su Odlukom o koeficijentima za obračun plaće službenika i namještenika („Glasnik Zagrebačke županije“, broj 23/10). Plaću službenika čini umnožak osnovice za obračun plaća i koeficijenta složenosti poslova radnog mjesta uvećan za 0,5% za svaku navršenu godinu radnog staža. Osnovica za izračun plaće utvrđena je Odlukom o visini osnovice za obračun plaće službenika i namještenika („Glasnik Zagrebačke županije“, broj 28/25). 
Prethodna provjera znanja i sposobnosti

Za kandidate prijavljene na Javni natječaj koji ispunjavaju formalne uvjete Javnog natječaja provest će se prethodna provjera znanja i sposobnosti koja obuhvaća pisano testiranje i intervju, za koji se kandidatima dodjeljuje određen broj bodova od 1 do 10.

Prethodnu provjeru znanja provodi Povjerenstvo za provedbu natječaja.

Kandidati će biti obaviješteni o točnom vremenu i mjestu održavanja pisanog testiranja najmanje pet dana prije održavanja istog putem web stranice i oglasne ploče Općine Luka. 

Za kandidata koji ne pristupi pismenom testiranju i/ili intervjuu smatrat će se da je povukao prijavu na Javni natječaj.
Pri dolasku na prethodnu provjeru znanja, od kandidata će se zatražiti predočenje odgovarajuće isprave (osobne iskaznice ili putovnice) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri. 

Prethodna provjera znanja sastoji se od pisanog testa kojima se provjerava poznavanje osnovnih zakonskih propisa djelokruga rada za radno mjesto pročelnik/ica Jedinstvenog upravnog odjela te intervjua kojim će se utvrditi snalažljivost, komunikativnost, profesionalni ciljevi i motivacija za rad kandidata. 
Pravila testiranja

Kandidati koji pristupe prethodnoj provjeri dužni su sa sobom donijeti identifikacijsku ispravu na uvid. 
Za kandidate koji se navedenog dana neće odazvati na naznačeno vrijeme, smatrat će se da su povukli prijavu na natječaj. Ne postoji mogućnost naknadne prethodne provjere znanja bez obzira na eventualne razloge koji priječe da se istoj pristupi u naznačeno vrijeme. 
Za vrijeme prethodne provjere znanja i sposobnosti nije dopušteno:


- koristiti se bilo kakvom literaturom odnosno bilješkama, 


- napuštati prostoriju u kojoj se odvija provjera, 

- koristiti mobitel ili druga komunikacijska sredstva, 


- razgovarati s ostalim kandidatima ili na drugi način remetiti koncentraciju kandidata.

Ukoliko netko od kandidata prekrši jedno od navedeni pravila, bit će udaljen, a njegova znanja i sposobnosti Povjerenstvo neće ocjenjivati. 

Po provedenom postupku Povjerenstvo za provedbu natječaja će sastaviti Izvješće o provedenom postupku i utvrditi rang listu kandidata prema ukupnom broju ostvarenih bodova.

Pravni i izvori za pripremanje prethodne provjere znanja


1. Zakon o lokalnoj i područnoj (regionalnoj) samoupravi („Narodne novine“, broj 33/01, 60/1, 129/05, 109/07, 125/08, 36/09, 150/11, 144/12, 19/13, 137/15, 123/17-pročišćeni tekst, 98/19 i 144/20),

2. Zakon o komunalnom gospodarstvu („Narodne novine“, broj 68/18, 110/18, 32/20 i 145/24),

3. Zakon o općem upravnom postupku („Narodne novine“, broj 47/09 i 110/21),


4. Statut Općine Luka („Glasnik Zagrebačke županije“, broj 24/18, 26/20 i 20/21).
